12/05/2014 | Administración LocalMunicipal
A Capela
Aprobación definitiva da Ordenanza fiscal reguladora do prezo público polo servizo de axuda no fogar

ANUNCIO APROBACIÓN DEFINITIVA DA ORDENANZA FISCAL REGULADORA DO PREZO PÚBLICO POLO SERVICIO DE AXUDA NO FOGAR. Elevado a definitivo o acordo de aprobación da Ordenanza Fiscal reguladora do prezo público polo servizo de axuda no fogar adoptado por acordo plenario de data vinte de marzo de dous mil catorce, ao non terse presentado ningunha reclamación polo que se procede á publicación do texto íntegro da mesma. ORDENANZA FISCAL REGULADORA DO PREZO PÚBLICO POLO SERVIZO DE AXUDA NO FOGAR Artigo 1.–Fundamento e natureza. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, Reguladora das Bases de Réxime Local, e de conformidade co disposto nos artigos do 15 o 27 e 57, do texto refundido da Lei Reguladora das Facendas Locais aprobado por Real Decreto Lexislativo 2/2004, do 5 marzo, este Concello establece o prezo público pola prestación do servizo de axuda no fogar, que constitúe un servizo público municipal que se presta de acordo co establecido na Lei 13/2008 do 3 de decembro, de servizos sociais de Galicia, Decreto 99/2012, do 16 de marzo, polo que se regulan os servizos sociais comunitarios e o seu financiamento, Decreto 149/2013, do 5 de setembro, pólo que se define a carteira de servizos sociais para a promoción da autonomia persoal e atención ás persoas en situación de dependencia e se determina o sistema de participación das persoas usuarias no financiamento do seu custo, a Orde do 22 de xaneiro de 2009 pola que se regula o servizo de axuda no fogar, o Regulamento municipal de Axuda no Fogar e disposicións da presente Ordenanza. Artigo 2.–Feito impoñible. Constitúe o feito impoñible deste prezo público a prestación do servizo de axuda no fogar en réxime de libre concorrencia e a prestación do servizo de axuda no fogar a persoas en situación de dependencia recoñecida pola Xunta de Galicia e que no Programa individualizado de Atención de recursos teñan o SAF como recurso asignado, ou como respiro complementario de outro recurso e/ou prestación. Artigo 3.–Suxeito pasivo. Serán suxeitos pasivos do prezo público regulado na presente ordenanza: a) As persoas recoñecidas como dependentes ao abeiro da Lei 39/2006, do 14 de decembro, e teñan resolución do Plan Individualizado de Atención (PIA) no que se lle recoñeza o citado servizo (calquera que sexa a súa modalidade) sexan dadas de alta no servizo municipal de acordo co estipulado no Regulamento Municipal do servizo de axuda no fogar. b) As persoas que accedan ao servizo de axuda no fogar por libre concorrencia e que sexan dadas de alta no servizo municipal de acordo co estipulado no Regulamento Municipal do servizo de axuda no fogar. Se o/a beneficiario/a carece de capacidade para obrar, dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado. Artigo 4.–Base impoñible. A base impoñible deste prezo público, referida a unha hora de prestación do servizo, virá determinada polo custo que para o Concello supoña a hora ordinaria de servizo prestado, con ive engadido. Para establecer o prezo/hora de custo do servizo tomarase como tal o fixado pola Comunidade Autónoma para o ano de 2009 establecido en 12,00 euros. No caso de non fixarse este prezo en exercicios futuros, dito prezo/hora incrementarase anualmente na porcentaxe en que se incremente o índice xeral de prezos de consumo mediante Resolución da Alcaldía que se publicará no Boletín Oficial da Provincia. A base impoñible total será o resultado de multiplicar a base impoñible referida a unha hora de prestación do servizo polo número de horas de prestación efectiva do mesmo. Artigo 5.–Cota tributaria. A cota tributaria do prezo público regulado nesta ordenanza será o resultado de aplicar á base impoñible total as seguintes porcentaxes: a) Servizo das persoas dependentes valoradas, con dereito de atención recoñecido, usuarias do servizo de axuda no fogar: – No caso de que a capacidade económica da persoa usuaria do servizo de axuda no fogar, para persoas dependentes valoradas con dereito de atención recoñecido, sexa igual ou inferior ao indicador público de rendas de efectos múltiples (IPREM), quedará exenta da obriga de participar no custo do servizo. – Nos demais supostos, aplicarase a seguinte taboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: – Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo as horas reais prestadas de servizo de axuda no fogar sexan inferiores á cantidade a pagar será minorada proporcionalmente á diminución das horas efectivas de servizo. – En ningún caso o importe da participación económica que deberá ingresar a persoa beneficiaria en concepto de copagamento poderá exceder o 75% do custo do servizo determinado en termos de prezo/hora. No caso das atencións e servizos complementarios do nivel básico do servizo de axuda no fogar, prestados ás persoas dependentes valoradas con dereito de atención recoñecido, para os efectos de facer efectiva a obriga de participar no custo do servizo por parte das persoas usuarias, aplicarase a seguinte táboa, na cal se expresa a súa participación en termos de porcentaxe sobre a capacidade económica da persoa usuaria e en función da intensidade e do tipo de atención ou servizo asignado: b) Servizo das persoas usuarias do servizo de axuda no fogar de libre concorrencia: – Para o servizo de axuda no fogar en réxime de libre concorrencia para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia segundo o calendario de implantación que se establece na Lei 39/2006, aplicarase a seguinte taboa que regula unha progresiva participación econômica no custo do servizo com base no cálculo da capacidade económica per cápita, de acordo co establecido no artigo 4 desta ordenanza: – Sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestruturación familiar, exclusión social ou pobreza infantil, circunstancia que deberá estar debidamente xustificada no correspondente informe social. – En calquera caso, establecerase un límite máximo de participación económica das persoas usuarias do 40% da súa capacidade económica. Renda: Capacidade económica calculada segundo o disposto no artigo seguinte. IPREM: indicador público de renda de efectos múltiples. Artigo 6.–Determinación da capacidade económica das persoas usuarias do servizo. No servizo de axuda no fogar prestado a persoas ou unidades de convivencia distintas ás referidas no artigo anterior, o cómputo da capacidade económica farase de acordo cos seguintes criterios: Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2 da Lei 35/2006, do 28 de novembro, do imposto sobre a renda das persoas físicas. Computarase, así mesmo, o patrimonio neto de todas as persoas residentes na unidade de convivencia. Para estes efectos, enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre o patrimonio, con dedución das cargas e gravames de natureza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimonio neto deberán terse en conta as exencións que prevé a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos. A capacidade económica calcularase sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da dita suma entre o total de persoas que convivan no fogar. Artigo 7.–Exencións e bonificacións. Agás o establecido no artigo 5, non poderán recoñecerse respecto a este prezo público outros beneficios que os expresamente previstos en normas con rango de Lei ou derivados de tratados internacionais, nos termos establecidos no artigo 9 do texto refundido da Lei Reguladora das Facendas Locais. Artigo 8.–Nacemento da obriga de pagamento e período impositivo. A obriga de pagamento do prezo público regulada nesta ordenanza, nace dende o día en que se inicie a prestación do servizo de axuda no fogar, rateándose cando se liquiden meses incompletos. As liquidacións practicaranse a posteriori, por meses naturais en función do servizo prestado. Artigo 9.–Normas de xestión.1. As solicitudes de prestación do servicio serán presentadas polos interesados no Rexistro Xeral do Concello, e despois do informe-proposta da Traballadora Social e da Intervención, serán resoltas pola Alcaldía.2. As contías esixibles de nesta ordenanza, liquidaranse mensualmente, a tal efecto elaborarase un recibo individual onde se detalle o servizo prestado e o seu importe, realizándose o seu pagamento a través da entidade bancaria elixida pola persoa usuaria onde o teña domiciliado; no caso de non ter domiciliado o pago, remitirase a persoa usuaria para que efectúe o correspondente ingreso na conta bancaria do Concello, todo elo dentro dos quince primeiros días do mes seguinte ao liquidado.3. Como norma xeral o pagamento deste prezo público realizarase polas persoas beneficiarias do servizo mediante domiciliación bancaria.4. Anualmente, no mes de xaneiro, ou no caso de producirse cambios na situación persoal, as persoas usuarias do servizo requiriráselles polos Servizos Sociais do Concello, para que xustifiquen documentalmente a súa situación económica e patrimonial, a efectos de actualizar a súa capacidade económica e, no seu caso, o prezo público a pagar, segundo se establece no Regulamento do servizo de axuda no fogar.5. As cotas non satisfeitas polos usuarios, nin satisfeitas polos obrigados ao seu pagamento no período voluntario, poderán esixirse polo procedemento administrativo de constrinximento. Disposición derrogatoria. Queda derrogada a actual ordenanza fiscal reguladora do prezo público pólo servizo de axuda no fogar publicada no Boletín Oficial da Provincia número 187 de data 1 de outubro de 2013. Disposición final. A presente Ordenanza, entrará en vigor unha vez que transcurran 15 días tras a súa publicación definitiva no Boletín Oficial da Provincia da Coruña, tal cómo se establece nos artigos 65.2 e 70.2 da Lei 7/1985, do 2 de abril, reguladora das bases de réxime local (BOE núm.80 do 3 de abril de 1985), continuando vixente ata que se acorde a súa modificación ou derrogación expresa. A Capela, 5 de maio de 2014. O alcalde Manuel Meizoso López